วันนี้ได้รับเชิญให้ไปลิ้มลอง ต๊อบคอร์น (Tob Corn) ซึ่งเป็นธุรกิจตัวใหม่ล่าสุดบริษัท เถ้าแก่น้อย ฟู๊ดแอนด์มาร์เก็ตติ้ง จำกัด (มหาชน) หรือเถ้าแก่น้อยแบรนด์สาหร่ายชื่อดังที่เราคุ้นเคยกันค่ะ ซึ่งร้านใหม่นี้จะเป็นร้านจำหน่ายป๊อปคอร์นแนวใหม่ คั่วสดวันต่อวันแบบพรีเมี่ยม ภายใต้แนวคิด “รสชาติสร้างสรรค์ แปลกใหม่ เหนือจินตนาการ” โดยสาขาแรกที่เปิดก็คือที่ Terminal 21 ค่า

บรรยากาศของร้านTobCorn
ครั้งนี้ได้ยืนดูเค้าทำต๊อบคอร์นรสโนริสาหร่ายค่ะ ดูแล้วใช้เวลาในการทำแต่ละหม้อค่อนข้างเยอะทีเดียว และใช้พลังในการคลุกเคล้าให้เข้ากันพอสมควรเลยค่ะ ทุกอย่างต้องทำตามสูตร และเวลาที่เป๊ะๆ เพื่อให้ได้ป๊อปคอร์นที่ได้มาตรฐานเหมือนกันทุกถุงค่ะ


เมื่อเข้ามาในร้านแล้วส่วนแรกจะพบกับส่วนของเคาเตอร์สำหรับสั่งป็อปคอร์นรสชาติต่างๆค่ะ แต่ที่น่าสนใจคือ ห้องกระจกที่อยู่ด้านหลัง เป็นห้องครัวที่เค้าทำป็อปคอร์นกันสดๆ ให้เราเห็นกันเลย กลิ่นหอมที่ลอยออกมานั้น เรียกน้ำลายและความหิวได้มากๆ เลยค่ะ